Grong videregående skole ble etablert i 1980 med 60 elever og 3 ansatte i leide lokaler i Grong sentrum. Dagens skolebygning ble delvis tatt i bruk høsten 1985, og høsten 1986 hadde hele skolen flyttet sin virksomhet dit. Et nytt tilbygg med blant annet bibliotek, naturfaglaboratorium, auditorium og EDB-rom ble tatt i bruk høsten 1995. Skolen er forøvrig ansvarlig for driften av Indre Namdal regionråd.